Bezooge uf d Mensche as Mitgliider vo Gsellschafte isch Gliichhäit en allgemäins Grächtigkäitsideal, wo in sinere Entwigglig mee as zwäiduusig Joor zrugggoot. E verfassigsrächtligi Bedütig het d Gliichhäit 1776 in dr Unabhängikäitserkläärig vo de Veräinigte Staate bechoo. D Gliichhäit isch näbe dr Freihäit und dr Brüederligkäit äins vo de drei Läitmotiiv vo dr Franzöösische Revoluzioon vo 1789 gsi (liberté, égalité, fraternité). Es isch e demokratischs Grundbrinzip, ass alli Mensche vor em Gsetz gliich sin.